Lido de Venècia

Lo Lido de Venècia es un fin cordon litoral que s’espandís sus una dotzena de quilomètres entre la lòna de Venècia e la mar Adriatica dins la region de Venèt en Itàlia del nòrd.

 Geografia 
Lo Lido s’espandís entre lo pòrt de San Nicolò e le pòrt de Malamocco, ligada a la ciutat de Venècia e la tèrra fèrma per de ligams fluvials ferry-boat e vaporetti. Es una de las raras illas de la laguna que de carrièras carretalas son presentas.

 Lo cordon litoral 
La lòna de Venècia comprend, del nòrd al sud, lo Lido de Jesolo, Cavallino-Treporti, lo Lido de Venècia, Pellestrina, Sottomarina e Isola Verde.

 Istòria, art e cultura 
L’illa es caracterizada per de construccions del sègle XVIII, coma los « murazzi », òbras de defensa de la laguna contra la mer, que s’espandís garreben fins a l’esplanada del Casino e del Palais del Cinèma, bastits dins los ans 1930, e lo site que la Bienala de Venècia organiza, entre autres d'eveniments culturals, lo concors internacional d’art cinematografic de Venècia.

Dins le centre de l’illa, l’arquitectura s’enrequit d’edificis d'estil « liberty » e de zonas de verdas coma lo Granviale, la carrièra larga e bordada d'arbres qui travèrsa l’illa perpendicularament e que possedís d'edificis e ostals del sègle XIX. 

De l’esplanada, dempuèi lo monuments als mòrts de la Primièra Guèrra mondiala, la Ribièra San Nicolò es una longa passejada lo long la laguna e mena fins a San Nicolò, que se trapa la mai granda fortificacion de l’illa e la glèisa bastida nòvament al sègle XVII. Es aquí que lo Dijòus de l'Ascension se celèbre la « fèsta de la Sensa » (maridatge de la mar). 

Se l'autre costat de la Glèisa, le cementèri israelita de 1389, restaurat, se visita. Sus la partida oposada, una autra larga passejada lontja la mar sus tota la longor de l’illa.

 La plaja 
La plaja del Lido qu'es renomada per las montilhas naturalas d'arena fina e daurada, e per l'aiga clara e calma, es aparada per las doas levadas de San Nicolò al nòrd e d’Alberoni al sud, e d'autras levadas intermediàrias perpendicularas al cordon litoral. 

 Lo pòrt 
Al nòrd se trapa lo pòrt del Lido, larg de  e prigond de 12, separa la quita illa d'aquela de Cavallino-Treporti. Lo canal, viá d’accès al pòrt de Venècia, es en cors d'òbra de defensa contras las marèas dins l'ecastre del Projècte Mose.

Al sud se trapa lo pòrt de Malamocco, via d’accès de las naus grossas e petrolièrs cap a pòrt de Marghera e Mestre (Venècia). 

 Centres abitars 
 San Nicolò, pòrt de partença/arribada dels ferry-boat per/de la tèrra fèrma
 S.Maria Elisabetta, pòrt de partença/arribada de las naus per/de Venècia e la tèrra fèrma
 Città Giardino
 Ca’Bianca
 Malamocco
 Isola degli Alberoni
 Faro Rocchetta, pòrt de partença/arribada de las naus de ligam per l'illa de Pellestrina e Chioggia

 Esports 
A Città Giardino son presents un estadi de rugbi e una patinadoira (concors internacionals) e a Alberoni i a un grand terren de gòlf. A Ca’Bianca se trapa una piscina olimpica.
En mai, coma dins las autras localitats de la laguna son presentas de societats de navigacion per practica la rama, lo canoè. Son tanben praticticadas la pèsca esportiva e le sotada.

 Ligams intèrnes 
 Venècia
 Lo projècte Mose
 Lòna de Venècia

 Ligams extèrnes 

 Vista aeriana de l’intrada del Pòrt del Lido
 Site de la laguna e del projècte Mose
 ACTV : Site dels ligams per nau e servicis publics
 Organizacion NO MOSE
 Municipalitat de Lido-Pellestrina